અમદાવાદ: લાંચના કિસ્સાઓમાં સરકારી અધિકારી-કર્મચારીઓ પુરાવાના અભાવે છટકી જતા હોય છે. એન્ટીકરપ્શન બ્યૂરો (એસીસી) દ્વારા લાંચના કેસમાં મજબૂત પુરાવા રજૂ કરવા માટે અતિ આધુનિક સ્પાય કેમેરા અને વોઈસ રેકોર્ડર ખરીદવાનું નક્કી કરાયું છે. લાંચિયા સરકારી બાબુઓ સામે પુરાવા નહીં હોવાથી ઘણીવાર તેમના વિભાગ દ્વારા લાંચના કેસ કોર્ટમાં રજૂ કરવા માટે મંજૂરી અપાતી નહોતી. એસીબી દ્વારા મંજૂરી નહીં મળતાં એ સમરી રિપોર્ટ કોર્ટમાં રજૂ કરતી હતી. એસીબીને સ્પાય કેમેરા અને વોઈસ રેકોર્ડરથી મજબૂત પુરાવાના આધારે કેટલાક કેસોમાં સફળતા મળતાં આશરે 50થી વધુ સ્પાય કેમેરા અને વોઈસ રેકોર્ડર ખરીદવાનુંું નક્કી કર્યું છે.